Diari Oficial de la Generalitat Valenciana


Sumari del DOGV 9615, del 12-06-2023 (2023/6468)

Extracte de la Resolució de 22 de maig de 2023, de la vicerectora de Formació Permanent, Transformació Docent i Ocupació de la Universitat de València, per la qual es convoquen i estableixen les bases per a la concessió d'ajudes per a cursos de postgrau propis de la Universitat de València aprovats en el curs acadèmic 2021-2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6468


Data del document
:   22-05-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 22 de maig de 2023, de la vicerectora de Formació Permanent, Transformació Docent i Ocupació de la Universitat de València, per la qual es convoquen i estableixen les bases per a la concessió d'ajudes per a cursos de postgrau propis de la Universitat de València aprovats en el curs acadèmic 2021-2022. [2023/6468]  
BDNS (identif.): 698416.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/698416  
  
Primer. Persones beneficiàries  
Podrà ser beneficiari d'aquestes ajudes l'alumnat matriculat en algun dels títols de postgrau propis aprovats en el curs 2021-2022 segons el que s'estableix a l'article 8 del Reglament de títols propis de postgrau de la Universitat de València, aprovat mitjançant Acord 205/2015 del Consell de Govern, de 29 de setembre, relacionats en la taula de la base 2.  
  
Segon. Objecte  
L'objecte d'aquesta convocatòria és concedir ajudes a l'estudi destinades a cobrir un percentatge dels preus públics de les matrícules abonades per l'alumnat matriculat en els cursos de postgrau propis de la Universitat de València aprovats durant el curs 2021/2022 recollits en la base 2. El percentatge de les taxes de matrícula per a la qual es concedeix l'ajuda es determinarà en funció del pressupost disponible, d'acord amb el que disposa l'article 29.j del Reglament de títols propis de postgrau de la Universitat de València, aprovat per l'Acord 205/2015, del Consell de Govern, de 29 de setembre.  
  
  
  
Tercer. Bases reguladores:  
La convocatòria està publicada en l'URL:  
https://go.uv.es/HM9Cm²0  
i també: tauler.uv.es  
  
Quart. Quantia  
El pressupost total d'aquesta convocatòria ascendix a 18.890,78 euros.  
  
Cinqué. Termini de presentació de sol·licituds  
El termini de presentació de sol·licituds és d'1 mes comptador a partir de l'endemà de la publicació de l'extracte d'aquesta convocatòria en el DOGV.  
  
Sisé. Altres dades  
Per a la concessió d'aquesta ajuda es requerix necessàriament la presentació de la documentació indicada a la base 6.  
  
València, 22 de maig de 2023.- La vicerectora de Formació Permanent, Transformació Docent i Ocupació (p. d. de la rectora, DOGV 30.05.2022): Ángeles Solanes Corella.